Holocen
Holocen je geološka epoha koja je počela poslije pleistocena prije približno 9.700 godina p.n.e. Termin "Recentna" (obično velikim početnim slovom) se često koristi kao sinonim za "holocen", iako je ta upotreba obeshrabrena u nauci 21. stoljeća. Holocen je dio kvartarnog perioda. Ime mu dolazi od starogrčki riječi ὅλος - holoi, cijeli ili u cijelini) + καινός – kainos = nov, što znači "potpuno nedavno". Identificiran je početkom toplog perioda, poznatog kao MIS 1, i može se, na osnovu tih dokaza, smatrati interglacijacijom tadašnjeg ledenog doba. Holocena obuhvata razvoj i posebni uticaj ljudske vrste u živom svijetu, uključujući i svu njegovu pisanu historiju, razvoj velikih civilizacija i ukupne značajne tranzicije prema urbanom životu u sadašnjosti. Uticaj ljudske vrste na moderno doba Zemlje i njegove ekosisteme može se smatrati da su globalnog značaja za buduću evoluciju živećihh vrsta, uključujući otprilike sinhrone litosferske dokaze ili više nedavno atmosferske dokaze ljudskog uticaja. S obzirom na ovo, novi termin, predložen je novi termin antropocen, koji se neformalno koristisamo za najnovije dijelove moderne historije, koji uključuju značajan ljudski uticaj.